Աբդուլա Արիպով

Աբդուլա Արիպով (, ), ուզբեկ պետական գործիչ, 2016 թվականի դեկտեմբերի 14-ից Ուզբեկստանի Հանրապետության չորրորդ վարչապետը։

Կենսագրություն 
Ծնվել է 1961 թվականի մայիսի 24-ին Ուզբեկստանի ԽՍՀ մայրաքաղաք Տաշքենդում։ 1983 թվականին ավարտել է Տաշքենդի էլեկտրատեխնիկական կապի ինստիտուտը։ Որակավորմամբ էլեկտրակապի ինժեներ է։

1983 թվականից մինչև 1992 թվականը աշխատել է Տաշքենդի հեռախոսա-հեռագրային կայարանում որպես 1-ին կարգի էլեկտրոնային ինժեներ։ Այնուհետև մինչև 1993 թվականը աշխատել է Ուզբեկստանի նորաստեղծ հանրապետության կապի նախարարության գլխավոր մասնագետի պաշտոնում։ 1993-1995 թվականներին զբաղեցրել է «Ուզիմպեքսալոկա» արտաքին առևտրային ընկերության տնօրենի տեղակալի պաշտոնը։ Երկար ժամանակ աշխատել է Ուզբեկստանի Հանրապետության կապի նախարարության շինարարության և մատակարարման բաժնի պետի պաշտոնում։ 1995-1996 թվականներին աշխատել է «Տաշաֆինալալ» ՀՁ-ի գլխավոր տնօրեն։ Այնուհետև կարճ ժամանակ աշխատել է Ուզբեկստանի Հանրապետության կապի նախարարության սեփականաշնորհման և մրցակցության զարգացման բաժնի պետի պաշտոնում։ 1997 թվականին աշխատել է Ուզբեկստանի փոստի և հեռահաղորդակցության գործակալության շուկայական վերափոխումների և արժեթղթերի բաժնի պետի պաշտոնում։ 1997 թվականից մինչև 2000 թվականը աշխատել է փոստի և հեռահաղորդակցության զարգացման պետական աջակցության հիմնադրամի տնօրենի պաշտոնում։ 2000-2001 թվականներին աշխատել է Ուզբեկստանի փոստի և հեռահաղորդակցության գործակալության գլխավոր տնօրենի առաջին տեղակալի պաշտոնում։

2001 թվականի օգոստոսի 15-ից աշխատել է Ուզբեկստանի փոստի և հեռահաղորդակցության գործակալության գլխավոր տնօրենի պաշտոնում։ 2002 թվականի մայիսի 30-ին նշանակվել է Ուզբեկստանի Հանրապետության փոխվարչապետ՝ կապի, տեղեկատվական և հեռահաղորդակցական տեխնոլոգիաների համալիրի ղեկավար։ Ուզբեկստանի կապի և տեղեկատվայնացման գործակալության գլխավոր տնօրեն։ 2005 թվականի փետրվարի 4-ից վարչապետի տեղակալ, Ուզբեկստանի կապի և տեղեկատվայնացման գործակալություն գլխավոր տնօրեն, Տեղեկատվական համակարգերի և հեռահաղորդակցության հարցերի համալիրի ղեկավար։ 2009 թվականի հոկտեմբերից ղեկավարում է նաև սոցիալական ոլորտը, գիտությունը, կրթությունը, առողջապահությունը, մշակույթը և պատասխանատու Է ԱՊՀ գործընկերների հետ շփումների համար։ 2012 թվականի օգոստոսի 22-ից նա հայտնվում է օպալում։ Հեռացվեց փոխվարչապետի պաշտոնից (այն ժամանակ ԶԼՄ-ները նրա պաշտոնանկությունը կապեցին ՄՏՍ-Ուզբեկստան բջջային օպերատորի՝ ռուսական ՄՏՍ ընկերության «դստեր» շուրջ ծավալված կոնֆլիկտի հետ)։

2012 թվականի օգոստոսից մինչև 2016 թվականի սեպտեմբեր աշխատել է Տաշքենդի տեղեկատվական տեխնոլոգիաների համալսարանում, որպես դոցենտ։ 2016 թվականի սեպտեմբերի 14-ից Ուզբեկստանի նախագահի նոր պաշտոնակատարը նրան նշանակում է Ուզբեկստանի Հանրապետության վարչապետի տեղակալ՝ երիտասարդական քաղաքականության, մշակույթի, տեղեկատվական համակարգերի և հեռահաղորդակցության հարցերով համալիրի ղեկավար։

Կառավարության ղեկավար 
2016 թվականի դեկտեմբերի 12-ին իշխող Լիբերալ-դեմոկրատական կուսակցության համագումարում () Արիպովի թեկնածությունն առաջադրվել է վարչապետի պաշտոնում, քննարկվել և հաստատվել է դեկտեմբերի 14-ին Օրենսդիր պալատի և Սենատի համատեղ նիստում։

Ընտանիքի 
Ամուսնացած է, ունի 4 աղջիկ

Կոչումներ 
Արիպովը տնտեսագիտության թեկնածու է, ունի դոցենտի կոչում։

Մրցանակներ 
 «Աշխատանքային փառք» շքանշան (2006 թվականի օգոստոսի 28 ին)՝ համաշխարհային ստանդարտների մակարդակով Հանրապետության արդյունաբերության, գյուղատնտեսության և ջրային տնտեսության, շինարարության, տրանսպորտի, կապի և ծառայությունների ոլորտի զարգացման երկարամյա արգասաբեր աշխատանքի, գիտության և տեխնիկայի ձեռքբերումների, առաջատար տեխնոլոգիաների ներդրման, ժողովրդի բարեկեցության բարձրացման, երկրում խաղաղության և կայունության ամրապնդման գործում ներդրած ավանդի համար։
 «Բարեկամություն» շքանշան։
 Իսմոիլի Սոմոնի II աստիճանի շքանշան (Տաջիկստան, 2018 թվական)՝ բարեկամության և բարիդրացիության հարաբերությունների ամրապնդման, ընդլայնման և զարգացման, ինչպես նաև մշակութային-հումանիտար, սոցիալ-տնտեսական և գիտատեխնիկական կապերի գործում ներդրած նշանակալի ավանդի համար։

Ծանոթագրություններ

Արտաքին հղումներ 

 
Տնտեսագիտության թեկնածուներ
Գիտնականներ այբբենական կարգով
21-րդ դարի քաղաքական գործիչներ
Ուզբեկ պետական գործիչներ